Internasionale krieket tref dorp | Netwerk24
Internasionale krieket tref dorp
Die Nasionale Dowe Protea krieketspan en hulle grootste teenstanders Indië het gesorg vir opwindende krieket, wat die afgelope week in Kroonstad gespeel is.Foto: Verskaf
Die Protea-krieketspan vir dowes en sy grootste teenstander, Indië, het die afgelope week in Kroonstad opwindende spel gelewer.
Die krieketreeks wat van Sondag (24/11) tot Woensdag (04/12) plaasvind, sluit twee T20-wedstyde en drie eendagwedstryde in, waarvan Suid-Afrika teen die naweek een T20- en ’n eendagwedstryd gewen het.
Hoewel die gedugte teenstander die Protea-span opdraande gegee het, kon die span die T20-wedstryd met 5 paaltjies wen en die eendagwedstryd met 14 lopies.
Indië het die ander T20- en eendagwedstryd gewen, wat die twee spanne gelykop in die reeks gemaak het.
en Suid-Afrika was gelykop met Indië in die reeks.
Die laaste eendagwedstryd is Maandag (02/12) gespeel, wat die wenner van die reeks sou bepaal.
Kommunikasie tydens ’n krieketwedstryd vir dowes is van kardinale belang. Dowe spelers mag nie van gehoorapparate gebruik maak nie en moet streng met hand­gebare kommunikeer.
Albei nasionale spanne het spel van hoogstaande gehalte gelewer wat die Kroonstadse toeskouers kon geniet.
Die reeks is deur die inter­nasionale krieketvereniging vir dowes gereël.
Die Protea-krieketspan vir dowes word deur Riaan Cronje van die Rima Sports-krieket­akademie in Kroonstad afgerig.
Die span is bekend om sy hoë standaard en dissipline op die veld.
Die wedstryde word by die Afrikaanse Hoërskool Kroonstad gespeel.
Die span is hard aan die werk ter voorbereiding vir die wêreldbekertoernooi wat in November 2020 in Doebai sal plaasvind.